ΑΘΗΝΑ 19/2/2019

ΑΡ. ΠΡΩΤ.: 1296

**ΔΕΛΤΙΟ ΤΥΠΟΥ**

**ΝΟΣΟΚΟΜΕΙΟ ΑΜΦΙΣΣΑΣ Ή ΚΕΝΤΡΟ ΥΓΕΙΑΣ**

**Ο τελευταίος γιατρός να κλείσει την πόρτα στο Νοσοκομείο της Άμφισσας και οι** **Διοικήσεις του Νοσοκομείου και τις 5ης ΥΠΕ, παρακολουθούν ως θεατές την απαξίωση του Νοσοκομείου.**

Παραιτήθηκε ο μοναδικός Πνευμονολόγος του Νοσοκομείου. Η γρίπη είναι σε έξαρση και το Νοσοκομείο δεν διαθέτει ούτε έναν Πνευμονολόγο. Εφημερεύει χωρίς να διαθέτει στις εφημερίες πολλές ημέρες το μήνα, Παθολόγο, Καρδιολόγο, Παιδίατρο, Αναισθησιολόγο, Ακτινολόγο.

Υπηρετούν 2 Παθολόγοι, 2 Καρδιολόγοι, 2 Παιδίατροι, 3 Αναισθησιολόγοι, 1 Ακτινολόγος. Πώς να καλύψουν 30 εφημερίες το μήνα;

**Όχι μόνο η Διοίκηση της 5ης ΥΠΕ, το Υπουργείο δεν ενισχύουν το Νοσοκομείο αλλά** **μετακινούν γιατρούς προς άλλες Υγειονομικές Μονάδες της περιοχής.** Μετακίνησαν κατά καιρούς Παθολόγους, Αναισθησιολόγους και **τώρα τον έναν εκ των δύο Ακτινολόγων. Χωρίς Ακτινολόγο πως θα εφημερεύει το Νοσοκομείο με τη γρίπη σε έξαρση;** Που είναι οι χιλιάδες προσλήψεις Προσωπικού που γίνονται;

Σας κοινοποιούμε Δελτίο Τύπου του Σωματείου Εργαζομένων του Γ.Ν. Άμφισσας.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ